Daredevil: Born Again

**Daredevil: Born Again** on yhdysvaltalainen Dario Scardapanen, Matt Cormanin ja Chris Ordin luoma Disney+-suoratoistopalveluun julkaistu supersankarisarja, joka perustuu Marvel Comicsin Daredevil-sarjakuvahahmoon. Se on Marvel Cinematic Universen (MCU) kolmastoista Marvel Studiosin tuottama ja toinen ”Marvel Television”-nimikkeellä julkaistu televisiosarja. Sarja jakaa tarinallisen jatkumonsa MCU-elokuvien ja muiden televisiosarjojen kanssa. Se toimii myös jatkona *[[Daredevil (televisiosarja)|Daredevil]]ille* (2015–2018), entisen Marvel Television -tuotantoyhtiön tuottamalle Netflix-sarjalle. Scardapane toimii sarjan showrunnerina, ja Justin Benson ja Aaron Moorhead johtavat sarjan ohjaajien tiimiä.

Charlie Cox palaa Marvelin Netflix-sarjoista ja Marvel Studiosin aiemmista tuotannoista esittämään Matt Murdockia / Daredeviliä. Sarjassa näyttelevät myös Vincent D’Onofrio, Tony Dalton, Margarita Levieva, Deborah Ann Woll, Elden Henson, Wilson Bethel, Zabryna Guevara, Nikki M. James, Genneya Walton, Arty Froushan, Clark Johnson, Michael Gandolfini, Kamar de los Reyes, Mohan Kapur, Ayelet Zurer ja Jon Bernthal. Toisen tuotantokauden aikana, sarjan näyttelijöihin liittyivät myös Matthew Lillard ja Krysten Ritter.

Cox ja D’Onofrio olivat *Daredevilin* lopettamisen jälkeen palanneet rooleihinsa useissa Marvel Studiosin projekteissa vuodesta 2021 alkaen. Sarjan kehitystyö aloitettiin maaliskuussa 2022, ja Matt Corman ja Chris Ord palkattiin pääkäsikirjoittajiksi toukokuussa. *Born Again* julkistettiin virallisesti saman vuoden San Diego Comic-Con Internationalin aikana, ja ensimmäisen tuotantokauden oli tarkoitus olla 18 jaksoa pitkä sekä tyyliltään vähemmän synkkä kuin Netflix-sarja. Sarjan nimi viittaa Frank Millerin ja David Mazzucchellin samannimiseen sarjakuvatarinaan. Syyskuun lopulla Marvel Studios päätti kuitenkin tehdä isoja luovia muutoksia sarjaan, ja Corman ja Ord erotettiin. Scardapane palkattiin seuraavan kuukauden aikana tilalle projektiin, jolloin sarjasta päätettiin tehdä jaksollisempi, ja sen tarina muutettiin olemaan enemmän yhteydessä Netflix-sarjan kanssa. Lisäksi ensimmäinen tuotantokausi jaettiin kahdeksi erilliseksi tuotantokaudeksi, jotka molemmat kuvattiin New Yorkissa.

*Daredevil: Born Againin* ensimmäinen tuotantokausi koostuu yhdeksästä jaksosta, jotka julkaistiin Disney+:aan 4. maaliskuuta – 15. huhtikuuta 2025 osana MCU:n viidettä vaihetta. Se sai kriitikoilta pääosin positiivisen vastaanoton. Sarja on Marvel Studiosin toinen televisiosarja, jonka ikäraja on Yhdysvalloissa TV-MA (Suomessa 18). Sarjan toinen tuotantokausi koostuu kahdeksasta jaksosta, jotka julkaistiin 24. maaliskuuta – 5. toukokuuta 2026, minkä jälkeen tullaan julkaisemaan myös Bernthalin hahmoon, Frank Castleen / Tuomariin, keskittyvä Marvel Television Special Presentation -spesiaali *[[The Punisher: One Last Kill]]*. Sarjan kolmas tuotantokausi on tuotannossa, ja tullaan julkaisemaan maaliskuussa 2027. Sekä molemmat tuotantokaudet että spesiaali ovat osa MCU:n kuudetta vaihetta.

## Juoni
Ensimmäisellä tuotantokaudella, toimintansa omankädenoikeudenedustajana nimeltä Daredevil vuosi sitten lopettanut sokea asianajaja Matt Murdock taistelee epäoikeudenmukaisuutta vastaan oman asianajotoimistonsa kautta, samaan aikaan kun kutsumanimellä Kingpin aiemmin tunnettu entinen rikollisjohtaja Wilson Fisk on valittu New Yorkin pormestariksi. Lopulta heidän entiset identiteettinsä alkavat tulla jälleen esiin ja taistella lain ulkopuolella toisiaan vastaan. Toisella tuotantokaudella, Fisk on julistanut New Yorkiin poikkeustilan, ja seuraavien kuuden kuukauden aikana pyrkinyt vangitsemaan tai salamurhaamaan Daredevilin ja muut omankädenoikeudenedustajat iskujoukkonsa AVTF:n (*Anti-Vigilante Task Force* eli *Iskujoukko järjestyksenvalvojia vastaan*) avulla. Murdock piiloutuu ja alkaa kerätä liittolaisia vastustamaan Fiskiä ja AVTF:ää.

## Näyttelijät
### Päärooleissa

### Sivurooleissa

### Vierailevat

## Jaksot
### Ensimmäinen tuotantokausi (2025)

|}

### Toinen tuotantokausi (2026)

|}

### Kolmas tuotantokausi (2027)
Kolmannen tuotantokauden odotetaan saavan julkaisunsa maaliskuussa 2027.

## Tuotanto
### Tausta

*[[Daredevil (televisiosarja)|Daredevil]]*, Marvel Televisionin ja ABC Studiosin toteuttama sarja, alkoi Netflixissä huhtikuussa 2015, ja sitä tehtiin kolme tuotantokautta marraskuuhun 2018 asti. Vaikka sekin lopetettiin, muiden Marvelin Netflix-sarjojen ohella, *Deadline Hollywood* huomautti, että muista sarjoista poiketen *Daredevilillä* olisi mahdollisuus jatkua muilla alustoilla, kuten Disneyn omassa suoratoistopalvelussa, Disney+:ssa. *[[The Hollywood Reporter]]* ei kuitenkaan pitänyt tätä mahdollisena, koska Marvelin ja Netflixin alkuperäinen sopimus oli kieltänyt hahmojen käyttämisen Netflix-sarjojen ulkopuolella vähintään kahden vuoden ajan *Daredevilin* lopettamisen jälkeen. Kevin A. Mayer, Walt Disney Direct-to-Consumer and Internationalin puheenjohtaja, huomautti, että vaikka asiasta ei ollut keskusteltu, sarjan jatkamista Disney+:n kautta pidettiin mahdollisena. Hulun alkuperäissisällön varapuheenjohtaja Craig Erwich sanoi palvelunsa olevan myös halukas jatkamaan sarjaa.

*Daredevilin* pääosan esittäjä Charlie Cox oli pettynyt sarjan lopettamiseen, ja kertoi odottaneensa muun tuotantoryhmän kanssa innolla, että sarja olisi saanut neljännen tuotantokauden. Hän kuitenkin uskoi, että voisi vielä näytellä Matt Murdockia / Daredeviliä jossain muussa muodossa. Marci Stahlia näytellyt Amy Rutberg kertoi tuotantoryhmän odottaneen, että sarjaa olisi tehty vähintään viisi tuotantokautta, ja että uusi vihollinen olisi esitelty neljännellä tuotantokaudella, ennen kuin Daredevil ja Wilson Fisk / Kingpin (Vincent D’Onofrio) olisivat kohdanneet viidennellä tuotantokaudella viimeisessä taistelussa. Kesäkuussa 2020 Marvel Studiosin johtaja Kevin Feige otti Coxiin yhteyttä keskustellakseen siitä, voisiko hahmo esiintyä Marvel Studiosin omissa Marvel Cinematic Universe (MCU) -tuotannoissa. Joulukuussa 2021 Feige vahvisti, että Cox palaisi näyttelemään hahmoa. Hahmon ensiesiintyminen Marvel Studiosin puolella oli elokuvassa *[[Spider-Man: No Way Home]]* (2021), kun taas D’Onofrio palasi ensi kertaa Fiskin rooliin Disney+-sarjassa *[[Hawkeye (minisarja)|Hawkeye]]* (2021). *Daredevil* siirtyi maaliskuussa 2022 Netflixistä Disney+:aan, kun Disney sai hahmon oikeudet takaisin.

### Kehitys
#### Alkuperäinen työ
Maaliskuussa 2022 Cox keskusteli mahdollisen uuden sarjan toteuttamisesta hahmolle. Uusi sarja ei kuitenkaan jatkaisi Netflix-sarjan juonta, vaan olisi aivan erilainen kuin edellinen sarja. Hän toivoi myös, että uusi sarja olisi sarjakuvaversiolle uskollisempi, vaikka hän piti Brian Michael Bendisin ja Alex Maleevin synkempiä 2000-luvun *Daredevil*-sarjakuvia jännittävämpinä. Cox oli myös toiveikkaampi sen suhteen, että uusi sarja olisi uskollisempi sovitus sarjakuvatarinasta ”Born Again”, jonka hän uskoi voivan toimia hyvin alhaisemman ikärajoituksen sarjana. Myöhemmin saman kuukauden aikana *Production Weekly* luetteli uuden *Daredevil*-sarjan yhdeksi kehitteillä olevista sarjoista. Feige ja Chris Gary olivat lueteltuina sarjan tuottajiksi. Toukokuun 2022 lopussa vahvistettiin, että sarjaa oltiin virallisesti toteuttamassa Disney+:lle. Matt Corman ja Chris Ord olivat kiinnitettyinä pääkäsikirjoittajiksi ja vastaaviksi tuottajiksi.

Sarja julkistettiin virallisesti vuoden 2022 San Diego Comic-Con Internationalissa nimellä *Daredevil: Born Again*, ja sen paljastettiin olevan 18 jaksoa pitkä. Cox kuvaili 18 jakson sarjaa ”valtavaksi urakaksi”, mutta uskoi, että Murdockin asianajajatyötä pystyttäisiin siten kuvailemaan paremmin, ja että jaksomäärä antaisi myös sarjan tarinalle mahdollisuuden edetä useaan eri suuntaan. ”Born Againin” tarinaa oli jo jonkin verran sovellettu edellisen sarjan kolmannen tuotantokauden juoneen. *[[Entertainment Weekly]]n* Christian Holub itse uskoi sarjan lisänimen viittaavaan enemmän siihen, että hahmo oli ”kirjaimellisesti uudestisyntynyt viralliseen MCU:hun” kuin siihen, että se olisi sovitus sarjakuvatarinasta. Cox vahvisti, että *Born Again* olisi aivan uusi sarja eikä Netflix-sarjan neljäs tuotantokausi. Maaliskuussa 2023 Michael Cuestan paljastettiin ohjaavan sarjan ensimmäisen jakson. Toukokuussa paljastettiin, että Jeffrey Nachmanoff ja Clark Johnson oli kiinnitetty sarjan ohjaajiksi. Johnson oli aiemmin ohjannut jaksoja Marvelin Netflix-sarjaan *[[Luke Cage (televisiosarja)|Luke Cage]]* (2016–2018). David Boydin paljastettiin myös olevan yksi sarjan ohjaajista.

#### Luovat muutokset
Syyskuun 2023 lopussa, kun alle puolet sarjan jaksoista oli saatu kuvattua, Marvel Studios päätti tehdä sarjalle isoja luovia muutoksia. Tämän seurauksena Corman ja Ord erotettiin sarjan pääkäsikirjoittajien paikoilta. Sarjan kuvaamatta jääneiden jaksojen sarjan ohjaajat erotettiin myös, jolloin Marvel Studios alkoi etsiä sekä uusia käsikirjoittajia että ohjaajia. *The Hollywood Reporterin* mukaan Marvel Studiosin johtajat tulivat siihen tulokseen, ettei *Born Againin* alkuperäinen toteutustapa toiminut. Cormanin ja Ordin version sarjasta sanottiin eroavan suuresti Netflix-sarjasta, muun muassa siten, ettei Murdockia nähtäisi Daredevilin asussa ennen neljättä jaksoa. Marvel toivoi myös toivansa lisätä sarjamaisempia elementtejä ja tehdä sarjan tyylistä samanlaisen kuin Netflix-sarjalla. Corman ja Ord kuitenkin olivat yhä mukana sarjassa vastaavina tuottajina, ja osa heidän suunnittelemista elementeistä aiottiin yhä pitää sarjassa.

Lokakuussa 2023 Dario Scardapane, yksi *Daredevilin* spin-off-sarjan *[[The Punisher (televisiosarja)|The Punisher]]* (2017–2019) käsikirjoittajista, palkattiin sarjan showrunneriksi. Lisäksi Justin Benson ja Aaron Moorhead, jotka työskentelivät aiemmin Marvel Studiosin kanssa *[[Moon Knight (minisarja)|Moon Knightin]]* (2022) sekä *[[Loki (televisiosarja)|Lokin]]* toisen tuotantokauden (2023) parissa, palkattiin ohjaamaan sarjan loput jaksot. D’Onofrio sanoi sarjan pääluojien kokoontuneen yhteen pian sen jälkeen, kun Scardapane oli liittynyt mukaan projektiin ja päättänyt, että *Born Againin* tyylin pitäisi olla lähempänä Netflix-sarjaa ja jatkaa niiden tarinaa. Hän oli myös mielissään Bensonin ja Moorheadin liittymisestä, uskoen näiden olevan Marvelin halutuimmat ohjaajat. Coxin mielestä sarjassa vallitsi ”hieno tasapaino” olemassa olevan tarinan jatkamisen ja siihen uutena ensimmäisenä tuotantokautena viittaamisen välillä. Marraskuussa Benson ja Moorhead sanoivat tarkastelleensa huolellisesti sekä valmiiksi kuvatun materiaalin että Netflix-sarjan ja muut aiemmat Daredevil-tarinat. He olivat erityisesti Millerin ”Born Again” -tarinan faneja; Benson kertoi olleensa Daredevilin fani jo lapsesta asti, vaikka ei lukenut paljon sarjakuvia.

Sarjaan kirjoitettiin kolme uutta jaksoa, mukaan lukien uusi pilottijakso, sekä uusia kohtauksia aiemmin kuvattuihin jaksoihin. Cox vahvisti toukokuussa 2024, että sarjalle oli kuvattu yhdeksän jaksoa, joita Feige kutsui tähän asti sarjan ensimmäiseksi tuotantokaudeksi. Cuestan, Nachmanoffin ja Boydin vahvistettiin yhä olevan kreditoitu ensimmäisen tuotantokauden ohjaajiksi. Myöhemmin saman kuukauden aikana Cox paljasti, että suurin osa luovia muutoksia edeltäneiden kuvausten materiaalista olisi osa myös uutta versiota. Sarja julkaistaan Marvel Studiosin ”Marvel Television” -nimikkeellä.

Elokuussa 2024 Feige vahvisti, että toinen tuotantokausi oli suunnitteilla, kun luovien muutosten yhteydessä oli päätetty, että perin suunniteltu 18 jakson mittainen ensimmäinen tuotantokausi jaettaisiin kahdeksi yhdeksän jakson pituiseksi tuotantokaudeksi. Helmikuussa 2025 Scardapane sanoi kuitenkin, että toinen tuotantokausi olisi vain kahdeksan jaksoa pitkä. Winderbaum sanoi Marvel Studiosin olevan  avoin ajatukselle siitä, että muita Netflix-sarjasta tuttuja elementtejä tuotaisiin osaksi *Born Againiä*, kuten Elektra Natchios, Käsi, sekä muut Puolustajien jäsenet—Jessica Jones, Luke Cage ja Danny Rand / Rautanyrkki. Jessica Jonesin vahvistettiin esiintyvän toisella tuotantokaudella toukokuussa 2025, Luke Cagen näyttelijän Mike Colterin kertoessa tammikuussa 2026 osallistuneensa keskusteluihin rooliinsa palaamisesta. Käsi puolestaan esiintyy elokuvassa *[[Spider-Man: Brand New Day]]* (2026).

Feigen, Louis D’Espositon, Brad Winderbaumin, Scardapanen, Bensonin ja Moorheadin lisäksi myös Sana Amanat toimii yhtenä sarjan vastaavista tuottajista. Rudd Simmons toimii sarjan tuottajana. Corman ja Ord sekä Marvel Studiosin Chris Gary olivat myös vastaavia tuottajia sarjan ensimmäisellä tuotantokaudella, ohjaaja Iain B. MacDonaldin sekä Coxin ja D’Onofrion ollessa mukana vastaavina tuottajina sarjan toisella tuotantokaudella. Scardapane, Corman ja Ord kreditoitiin yhdessä sarjan luojiksi. David Chambers puolestaan toimi sarjan tuottajana toisella tuotantokaudella.

Winderbaum toivoi myös sarjan yleisön positiivisen reaktion antavan Marvel Studiosille itsevarmuutta tehdä sarjalle tulevaisuudessa uuden tuotantokauden joka vuosi. Winderbaum vahvisti syyskuussa, että sarja tulisi saamaan kolmannen tuotantokauden, ja että Scardapane tulisi palaamaan showrunneriksi.

### Käsikirjoitus
Sarjan muihin alkuperäisiin käsikirjoittajiin kuuluivat Cormanin ja Ordin lisäksi Grainne Godfree, Jill Blankenship, Aisha Porter-Christie, David Feige, Devon Kliger, Thomas Wong ja Zachary Reiter. Cox uskoi, ettei sarja olisi yhtä synkkä kuin Netflix-sarja, ja halusi sarjan ottavan *Daredevilistä* vain ne yksityiskohdat jotka toimivat, ja laajentavan niitä *Born Againissä* niin, että uusi sarja miellyttäisi myös nuorempaa yleisöä. Feige ja Marvel Studios halusivat kokeilla jaksollisempaa sarjaa, jossa jokainen jakso olisi oma juttunsa, toisin kuin suurimmassa osasta MCU:n neljännen vaiheen sarjoista, joissa keskityttiin lähinnä useamman jakson kesken jakautuvaan kokonaistarinaan.

Sarjan oli alun perin tarkoitus olla laki- ja proseduuridraama, mutta sarjan suurten luovien muutosten myötä jaksoihin lisättiin enemmän sarjoitettuja elementtejä. Heather Bellson ja Wigutow käsikirjoittivat yhdessä Scardapanen ohella sarjaan kolme uutta jaksoa, joihin kuuluivat sarjan uusi pilottijakso sekä ensimmäisen tuotantokauden kaksi viimeistä jaksoa. D’Onofrio kertoi, että Disney+-sarja *[[Echo (minisarja)|Echo]]* (2024) johtaisi myös *Born Againin* tapahtumiin. Hän myös sanoi, että *Born Again* tulisi olemaan sekä sävyltään että tunnelmaltaan *Echon* kaltainen. Marvel Studiosin striimausjohtaja Brad Winderbaum sanoi, että *Born Againille* luoviin muutoksiin sisältyneet lisäyhteydet Netflix-sarjoihin olivat saaneet ideansa siitä kuinka *Loki* ja Marvel Animationin Disney+-sarja *[[X-Men ’97]]* (2024–) olivat myös kunnioittaneet niissä esiintyneiden hahmojen aiempia tarinoita. Fisk pyrkii sarjassa New Yorkin pormestariksi, kuultuaan *Echon* päätösjakson ”Maya” lopputekstien välissä näytetyssä kohtauksessa, ettei pormestarinvaaleilla ollut selkeää suosikkiehdokasta. Tämä juonenkäänne perustuu 2010-luvun lopulla alkaneeseen sarjakuvien sivujuoneen, joka päättyi sarjakuvatarinaan ”Devil’s Reign” (2021–2022).

Godfree, Bellson ja Wigutow palasivat käsikirjoittajiksi toiselle tuotantokaudelle, Chantelle Wellsin ja Omar Najamin liittyessä käsikirjoittajiksi sarjaan. Wigutowin mukaan toisen tuotantokauden käsikirjoittaminen seurasi ”yksittäistä visiota”, kun taas ensimmäinen tuotantokausi tuntui luovien muutosten vuoksi ”yhteenkootulta palapeliltä”.

### Roolijako
Kesäkuussa 2022 *Variety* raportoi, että Coxin ja D’Onofrion odotettiin palaavan rooleihinsa kyseisessä sarjassa. Tämä vahvistettiin virallisesti seuraavan kuukauden aikana, vuoden 2022 San Diego Comic-Con Internationalissa. Marvel Studios ilmoitti jo vuoden 2022 alussa, että esiintyisi myös muissa projekteissa *No Way Homen* sekä Disney+-sarjan *[[She-Hulk: Attorney at Law]]* (2022) jälkeen, ja sai vain vähän aikaa ennen San Diego Comic-Conia tietää, että yksi niistä oli *Born Again*. Joulukuussa Michael Gandolfini, Margarita Levieva ja Sandrine Holt valittiin näyttelijöiksi sarjaan. Myöhemmin paljastettiin, että Holtin roolihahmo on Vanessa Marianna-Fisk, jota Ayelet Zurer näytteli *Daredevilissä*.

Tammikuussa 2023 Nikki M. James valittiin tuntemattomaan rooliin. Maaliskuussa 2023 paljastettiin, että Jon Bernthal palaisi Marvelin Netflix-sarjoista näyttelemään Frank Castlea / Tuomaria. Kahden muun *Daredevilistä* tutun näyttelijän, Deborah Ann Wollin (joka näytteli Karen Pagea) ja Elden Hensonin (joka näytteli Foggy Nelsonia), ei odotettu palaavan sarjaan, eikä ollut edes varmaa esiintyisivätkö hahmot *Born Againissä* ollenkaan. Saman kuukauden aikana paljastettiin, että myös Michael Gaston ja Arty Froushan näyttelevät sarjassa. Joulukuussa 2023 kuolleella Kamar de los Reyesilla paljastettiin olevan merkittävä rooli sarjassa. Ja myöhemmin paljastettiin, että hänen roolihahmonsa oli Hector Ayala / Valkoinen Tiikeri.

Syyskuussa 2023 sarjaa koskeva hakemus Yhdysvaltain tekijänoikeustoimistolle paljasti Levievan, Gandolfinin, Jamesin, Johnsonin ja Froushanin näyttelevän Heather Glennia, Daniel Blakeä, Kirsten McDuffiea, Cherryä ja Buck Cashmania, ja että Genneya Walton ja Zabryna Guevara näyttelevät BB Urichia ja Sheila Riveraa. Sarjan luovien muutosten myötä Woll ja Henson tuotiin tammikuussa 2024 mukaan sarjaan palaamaan Pagen ja Nelsonin rooleihin. Myöhemmin saman kuukauden aikana, Wilson Bethelin ilmoitettiin palaavan *Daredevilin* kolmannelta tuotantokaudelta näyttelemään Benjamin ”Dex” Poindexteriä. Huhtikuussa 2024 kuvauspaikalta otetut kuvat vahvistivat Bernthalin roolin sarjassa, ja paljastivat Jeremy Earlin näyttelevän Cole Northia, joka kuuluu poliisin omankädenoikeutta harjoittavia ihmisiä metsästävään iskuryhmään. Saman kuukauden aikana Lou Taylor Pucci valittiin tuntemattomaan rooliin. Lisäksi kuvauspaikalta otetut kuvat paljastivat, että Zurer tuotiin luovien muutosten jälkeen Holtin tilalle, palaamaan Vanessa Marianna-Fiskin rooliin. 

Elokuussa 2024 paljastettiin, että Mohan Kapur palaisi Disney+-sarjasta *[[Ms. Marvel (minisarja)|Ms. Marvel]]* (2022) ja elokuvasta *[[The Marvels]]* (2023) näyttelemään Yusuf Khania. Cox vihjaili siihen aikaan myös, että muitakin MCU-hahmoja tekisi cameoesiintymisiä *Born Againissä*, kuvaillen niitä ”pieniksi ja hauskoiksi, muttei mitenkään merkittäviksi, yhteentörmäyksiksi”. Helmikuussa 2025, Tony Dalton valittiin palaamaan *Hawkeyesta* tuttuun Jack Duquesnen rooliin vähintään kahteen *Born Againin* jaksoon.

Cox, D’Onofrio, Levieva, Woll, Henson, Bethel, Guevara, James, Walton, Froushan, Johnson, Gandolfini, Zurer ja Dalton palaavat rooleihinsa myös sarjan toisella tuotantokaudella, kuten myös Netflix-sarjassa aiemmin esiintynyt sekä *Born Againin* ensimmäisellä tuotantokaudella kahdessa jaksossa baarinomistaja Josie’ta näytellyt Susan Varon. Maaliskuussa 2026 paljastettiin, että Netflix-sarjan ensimmäisellä tuotantokaudella James Wesleyä aikoinaan näytellyt Toby Leonard Moore palaisi myös rooliinsa.

Matthew Lillard liittyi mukaan kauden näyttelijäkaartiin helmikuussa 2025, Seuraavan kuukauden aikana, Lili Taylor liittyi mukaan sarjaan, näyttelemään Marge McCaffreyä, New Yorkin kuvernööriä ja Fiskin poliittista vastustajaa. Lisäksi, maaliskuun aikana, kuvauspaikoilta otetut kuvat paljastivat Sydney Parran, Annie Parissen ja James Armstrongin olevan myös näyttelijöinä toisella tuotantokaudella. Toukokuussa 2025 Krysten Ritterin paljastettiin palaavan Marvelin Netflix-sarjoista näyttelemään Jessica Jonesia. Ritter oli tiennyt paluustaan rooliin kaksi vuotta etukäteen, ja hänellä oli ollut vaikeuksia pitää asia salassa, kun häneltä oli ”kysytty [hahmon rooliin] palaamisesta päivittäin”. Seuraavan kuukauden aikana paljastettiin, että ensimmäisellä tuotantokaudella Ayalan sisarentytärtä, Angela del Toroa, näytellyt Camila Rodriguez palaa rooliinsa, ja että hahmo tulisi ryhtymään uudeksi Valkoiseksi Tiikeriksi enonsa tilalle. Heinäkuun aikana, Royce Johnsonin paljastettiin palaavan Marvelin Netflix-sarjoista näyttelemään Brett Mahoneya.

Disneyn toukokuussa 2025 julkaisema ennakkokatsaus näytti videomateriaalia Bernthalista Frank Castlen / Tuomarin roolissa, minkä johdosta fanit uskoivat hahmon esiintyvän myös toisella tuotantokaudella. Amanat kuitenkin väitti, ettei Bernthal ole mukana, johtuen näyttelijän roolista Tuomarin omassa Disney+-spesiaalissa, joka jatkaisi hahmon tarinaa ensimmäisen tuotantokauden jälkeen. Seuraavan kuukauden aikana, Johnson mainosti *Born Againin* toista tuotantokautta julkaisemalla kuvan itsestään Bernthalin ja Wollin seurassa. Jotkut tulkitsivat tämän siten, että hahmo esiintyisi sittenkin kyseisellä tuotantokaudella, mutta *Total Filmin* Nick Stainforth epäili, että kuva saattaisi sittenkin olla Tuomari-spesiaalin kuvauspaikalta.

Cox, D’Onofrio, Bethel ja Froushan tulevat palaamaan rooleihinsa myös sarjan kolmannella tuotantokaudella.

### Kuvaukset
Kuvaukset alkoivat New Yorkin osavaltiossa 6. maaliskuuta 2023. Cuesta ohjasi ensimmäisen jakson, ja Nachmanoff, Johnson ja Boyd ohjasivat myös jaksoja. Sarjan kuvasivat Pedro Gómez Millán ja Hillary Fyfe Spera. Maaliskuun alussa sarjaa kuvattiin Yonkersissa, ennen kuin kuvaukset siirtyivät Harlemin alueelle New Yorkiin 13. maaliskuuta, ja sieltä Williamsburgiin, Brooklyniin sekä Manhattan Municipal Buildingiin 15. maaliskuuta.  Williamsburgia oli aiemmin käytetty yhtenä *Daredevilin* kuvauspaikoista. Sarjaa kuvattiin New Yorkin piirikunnan oikeustalolla 17. maaliskuuta.

Soundstage-työtä tehtiin Silvercup Studios Eastin tiloissa, Queensissä. Sarjaa oli tarkoitus myös kuvata siellä 8. toukokuuta, ennen kuin Hollywoodin käsikirjoittajien lakon mielenosoittajat pakottivat heidät keskeyttämään tuotannon. Kuvauksia jatkettiin seuraavana päivänä, mutta Corman ja Ord eivät lakon vuoksi voineet itse olla paikan päällä. 10. maaliskuuta tapahtuneet lisämielenosoitukset pakottivat tuotantoryhmän keskeyttämään kuvaukset jälleen, tällä kertaa koko loppuviikon ajaksi. 14. kesäkuuta tuotanto päätettiin keskeyttää lakon päättymiseen asti.

Sarjaan tehtyjen luovien muutosten johdosta Benson ja Moorhead ohjasivat sarjan uudet jaksot, ja Netflix-sarjan parissa aiemmin työskennellyt Philip Silvera palkattiin stunt-koordinaattoriksi sekä second unit -ohjaajaksi. Kuvaukset jatkuivat 22. tammikuuta 2024 asti. Spera kuvasi sarjan uuden pilottijakson. Kuvauspaikalta löytyi myös Fiskiä esittävä graffiti, joka sisälsi sarjakuvissa sekä graffittitaitelijana että sarjamurhaajana tunnetun sarjakuvahahmo Muusan nimikirjoituksen, mikä vihjaili Muusan tulevan esiintymään sarjassa. Ensimmäisten tuotantokauden kuvaukset saatiin päätökseen New Yorkissa 5. huhtikuuta.

Toisen tuotantokauden kuvaukset aloitettiin 28. helmikuuta 2025, Bensonin ja Moorheadin sekä Solvan ”Slick” Naimin, Iain B. MacDonaldin ja Angela Barnesin ohjatessa jaksot. Barnes oli aiemmin ohjannut osan *[[Ironheart (minisarja)|Ironheartin]]* (2025) jaksoista. Spera palaa kuvaajaksi ensimmäiseltä tuotantokaudelta, Jeffrey Waldronin kuvatessa Naimin ja MacDonaldin ohjaamat jaksot. Maaliskuun 2025 lopulla, kuvaukset sijoittuivat Greenpointiin, Brooklyniin, jossa kuvattiin kohtauksia Josien baarista, Coxin pukeutuessa uuteen mustaan Daredevil-pukuun. Huhtikuun alussa, Bethelin kohtauksia kuvattiin Chelseassa, Manhattanilla. Kuvaukset saatiin päätökseen 9. heinäkuuta 2025.

Kolmannen tuotantokauden kuvaukset aloitettiin 17. maaliskuuta 2026, Waldronin palatessa kuvaajaksi.

### Jälkituotanto
Cedric Nairn-Smith, Melissa Lawson Cheung ja Stephanie Filo toimivat sarjan leikkaajana. Nairn-Smith on toiminut leikkaajana myös *Moon Knightissa* (2022), kun taas Cheung on aiemmin toiminut leikkaajana *[[Secret Invasion (minisarja)|Secret Invasionissa]]* (2023) ja *[[The Marvels]]issa* (2023). Gong Myung Lee toimi sarjan visuaalisten efektien päävalvojana, ja efektien toteuttamisesta ensimmäiselle tuotantokaudelle vastasivat Rise FX, FOLKS, Phosphene, Powerhouse VFX, Ghost VFX, Soho VFX, Cantina Creative, Anibrain, Base FX, SDFX ja The Third Floor, Inc.

### Musiikki
Heinäkuussa 2024 The Newton Brothers oli valittu sarjan säveltäjiksi, ja he olivat jo aloittaneet säveltämistyön. He olivat aiemmin säveltäneet myös *X-Men ’97:n* musiikin. Kaksikko kertoi pitävänsä kovasti Daredevil-sarjakuvista ja sekä alkuperäisen Netflix-sarjan tunnusmusiikista. Kyseinen tunnusmusiikki kuultiin myös lyhyesti *She-Hulk: Attorney at Law*’ssa sekä *[[Your Friendly Neighborhood Spider-Man]]issä* (2025–). The Newton Brothersin teemamusiikki *Born Againille* sisälsi elementtejä John Paesanon ja Braden Kimballin säveltämästä alkuperäisen Netflix-sarjan teemamusiikista. Hollywood Records ja Marvel Music julkaisivat sen digitaalisena singlenä 4. maaliskuuta 2025. Ensimmäisen kauden neljän ensimmäisen jakson soundtrack julkaistiin 28. maaliskuuta 2025, ja kauden viiden viimeisen jakson soundtrack 18. huhtikuuta.

## Julkaisu
*Daredevil: Born Againin* ensimmäinen tuotantokausi koostuu yhdeksästä jaksosta, joista kaksi ensimmäistä julkaistiin Disney+:aan 4. maaliskuuta 2025. Sarjan seuraavat jaksot tullaan julkaisemaan yksitellen joka tiistai 15. huhtikuuta 2025 asti, lukuun ottamatta kauden viidettä ja kuudetta jaksoa, jotka molemmat julkaistiin 25. maaliskuuta 2025. Sarja oli alun perin tarkoitus julkaista vuonna 2024. Syyskuussa 2023 sarja kuitenkin poistettiin Marvel Studiosin julkaisuaikataulusta Hollywoodin käsikirjoittajien sekä näyttelijöiden lakkojen 2023 vaikuttaessa sarjan jälkituotantoon. Ensimmäinen tuotantokausi on osa MCU:n viidettä vaihetta.

Toinen tuotantokausi, joka koostuu kahdeksasta jaksosta, julkaistiin yksitellen joka tiistai 24. maaliskuuta 2026 alkaen ja 5. toukokuuta 2026 asti, lukuun ottamatta kauden toista ja kolmatta jaksoa, jotka julkaistiin 31. maaliskuuta 2025. Kolmas tuotantokausi tullaan julkaisemaan maaliskuussa 2027. Molemmat tulevat olemaan osa kuudetta vaihetta. Winderbaum toivoi myös voivansa julkaista sarjalle uuden tuotantokauden joka vuosi.

## Televisiospesiaali

Helmikuussa 2025 paljastettiin, että Bernthal palaisi näyttelemään Frank Castlea / Tuomaria Marvel Television Special Presentations -spesiaaliin nimeltä *The Punisher: One Last Kill*. Reinaldo Marcus Green valittiin spesiaalin ohjaajaksi, ja hän myös käsikirjoitti sen yhdessä Bernthalin kanssa. Idea spesiaalista kehiteltiin *Born Againin* ensimmäisen tuotantokauden kuvausten aikana. Spesiaali tullaan julkaisemaan Disney+:aan 12. toukokuuta 2026, viikko *Born Againin* toisen tuotantokauden päätösjakson jälkeen.

## Huomioita

## Lähteet

## Aiheesta muualla
* 
* Ensimmäisen tuotantokauden traileri YouTubessa 
* Toisen tuotantokauden traileri YouTubessa